ไทยพาณิชย์รับมือเงินฝากทักษิณ
ไทยพาณิชย์ พร้อมรับมือคำตัดสินเงินฝากตระกูลชินวัตร
10 ก.พ. 2553

ไทยพาณิชย์ พร้อมรับมือคำตัดสินเงินฝากตระกูลชินวัตร
นางกรรณิกา ชลิตอาภรณ์ กรรมการผู้จัดการใหญ่ ธนาคารไทยพาณิชย์  กล่าวว่า ธนาคารไม่ต้องเตรียมการอะไรเป็นพิเศษ กรณีเงินฝากตระกูลชินวัตร หากมีคำสั่งจากศาลไม่ว่าจะทางไหน ธนาคารพร้อมปฎบัติตามกฎหมาย 
"เงินนี้เป็นเงินของลูกค้า ไม่ใช่เงินของธนาคาร หากมีคำสั่งที่ถูกต้องตามกฎหมาย ตามสิทธิ์เราพร้อมทำตาม เราไม่มีปัญหาด้านสภาพคล่อง สภาพคล่องในระบบมีสูง และเงินก้อนนี้เทียบกับเงินฝากที่มี 9 แสนล้านบาท ถือว่าไม่มาก" นางกรรณิกา กล่าว
นางกรรณิกา กล่าวอีกว่า ระหว่างที่เงินฝากถูกอายัด ธนาคารไม่ได้บริหารเงินให้ลูกค้าเป็นพิเศษ เงินฝากอยู่ในบัญชีประเภทใดก็ยังอยู่ในบัญชีประเภทนั้น